सांता के साथ गुलजार हुई बच्चों की शाम
सिटी रिपोर्टर. क्रिसमसकी शाम सांता क्लॉज के साथ मस्ती से गुलजार हुई। डांस विद सांता में महिलाएं जमकर नाची-झूमीं। मौका था शुक्रवार को एक्वा वर्ल्ड में शुरू हुए नव वर्ष मेला \\\"कार्निवल-2016\\\" का। 25 दिसंबर से लेकर 3 जनवरी तक चलने वाले इस मेले में हर उम्र के लोगों के लिए कई एक्साइटिंग गेम्स और सांस्कृतिक कार्यक्रम होंगे। मेले का उद्घाटन शुक्रवार को नगर विकास मंत्री सीपी सिंह और समाजसेवी प्रभा शाहदेव ने किया। इस मौके पर सीपी सिंह ने एक्वा वर्ल्ड को बच्चे के खेलने के लिए अच्छी जगह बताया। यहां की हरियाली की प्रशंसा करते हुए कहा कि बच्चों के साथ अभिभावक यहां अच्छी शाम गुजार सकते हैं। वहीं आयोजन समिति की ओर से कार्निवल का ऑफिशियल बुकलेट भी जारी किया गया।
पहलेदिन ये हुए प्रोग्राम
ड्रॉइंगकंपीटिशन, छमक-छल्लो (महिलाओं के लिए), सेल्फी टाइम, डांस विद सांता, बेस्ट नेल आर्ट(महिला), मिसेज रांची, बेस्ट आउटफिट (थीम- रेड कलर)।
40 गेम्स और फूड स्टाॅल
फिशम्युजियम और राइड्स के साथ-साथ मेले में कई गेम्स और फूड स्टाॅल लगाया गया है। लोग चाइनीज से लेकर चिप्स जैसे व्यंजन का लुत्फ उठाते नजर आए। इसके अलावा बच्चों के लिए खिलौने के स्टाॅल भी यहां सजाए गए हैं। आकर्षक खिलौनों को खरीदने के लिए बच्चों और अभिभावकों की भीड़ स्टाॅल में लगी रही।
जमकर हुई मस्ती, दिखा उत्साह
कार्निवलमें कार्यक्रमों और प्रतियोगिताओं से धूम मचाने की पूरी तैयारी हो चुकी है। 10 दिनों तक लोगों के मनोरंजन की पूरी व्यवस्था की गई है। कार्निवल के पहले ही दिन बच्चों अभिभावकों गजब का उत्साह नजर आया। क्रिसमस की छुट्टी के अवसर पर एक्वा वर्ल्ड शाम में गुलजार हो गया। यहां बज रहे हिंदी फिल्मों के गीतों के साथ क्रिसमस सांग भी लोगों को खूब पसंद आया।
डांस विद सांता में सांता क्लॉज के साथ डांस करती महिलाएं और बच्चे। इस दौरान सांता क्लॉज ने बच्चों को गिफ्ट्स भी बांटे। बच्चे भी सांता क्लॉज को अपने बीच पाकर खुश नजर आए। उन्होंने घंटो तक सांता के साथ मस्ती की।
hin_Deva hin_Deva hin_Deva kas_Deva kas_Deva hin_Deva hin_Deva hin_Deva hin_Deva